फई ने आईएसआई से पैसे लेने की बात कबूली  
अमेरिका में कश्मीर मुद्दे पर पाक के लिए लॉबिंग करने वाले गुलाम नबी फई ने पाकिस्तानी खुफिया एजेंसी आईएसआई से पैसे लेने की बात मानी है।
अमेरिका में कश्मीर मुद्दे पर पाकिस्तान के लिए लॉबिंग करने वाले गुलाम नबी फई ने पाकिस्तानी खुफिया एजेंसी आईएसआई से पैसे लेने की बात मानी है। अमेरिकी अदालत में एफबीआई के वकील ने कहा कि आईएसआई ने कश्मीर मुद्दे पर अमेरिकी नीति को प्रभावित करने के लिए फई को कम से कम 40 लाख डॉलर दिए थे।   फई के वकीलों ने सरकारी पक्ष के इस आरोप को कबूल कर लिया है। अमेरिकी अदालत ने फई को जमानत देते हुए उन्हें घर में नजरबंद रखने के आदेश दिए हैं। फई को रेडियो टैग पहनाया गया है ताकि उन पर नज़र रखी जा सके।